कार्टून क्लिक : राहुल की बढ़ी सक्रियता से बीजेपी-आरएसएस परेशान !
कांग्रेस नेता राहुल गांधी शनिवार सुबह अचानक हरियाणा के सोनीपत जिले के एक गांव पहुंचे, जहां उन्होंने लोगों से बातचीत की और खेतों में काम कर रहे किसानों के साथ वक्त बिताया।
कांग्रेस की हरियाणा इकाई के एक वरिष्ठ नेता ने बताया कि राहुल ने धान की बुआई में भी हिस्सा लिया।
राहुल शनिवार तड़के सोनीपत जिले के मदीना गांव पहुंचे।
सोनीपत में गोहाना से कांग्रेस विधायक जगबीर सिंह मलिक ने फोन पर ‘पीटीआई-भाषा’ से कहा, ‘‘यह एक आकस्मिक दौरा था... राहुल जी ने ग्रामीणों और खेतों में काम कर रहे किसानों से बातचीत की। उन्होंने धान की बुआई में हिस्सा लिया और ट्रैक्टर भी चलाया।’’
गांव में मौजूद मलिक ने कहा कि राहुल दिल्ली से संभवत: हिमाचल प्रदेश जा रहे थे।
कांग्रेस के आधिकारिक ट्विटर हैंडल से पोस्ट की गई तस्वीरों में राहुल अपनी चिर-परिचित सफेद टी-शर्ट पहने हुए दिखे। वह ग्रामीणों के साथ खेतों में भी गए।
गुजरात उच्च न्यायालय ने ‘मोदी उपनाम’ वाली टिप्पणी को लेकर आपराधिक मानहानि मामले में कांग्रेस नेता राहुल गांधी की दोषसिद्धि के फैसले पर रोक लगाने का अनुरोध करने संबंधी उनकी याचिका शुक्रवार को खारिज कर दी थी।
राहुल ट्रक चालकों की समस्याओं को सुनने के लिए 23 मई को ट्रक पर सवार होकर दिल्ली से चंडीगढ़ गए थे।
उन्होंने रात में ट्रक से सफर किया था। तस्वीरों और वीडियो में सफेद टी-शर्ट पहने राहुल एक ट्रक में चालक के साथ यात्रा करते हुए और एक ढाबे पर ट्रक चालकों से बात करते हुए नजर आए थे।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva awa_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva